לוסי דייקוס

לוסי אליזבת דייקוס (באנגלית: Lucy Elizabeth Dacus; נולדה ב-2 במאי 1995) היא זמרת-יוצרת ומפיקה אמריקאית. במקור מריצ'מונד, וירג'יניה, היא משכה אליה תשומת לב לראשונה לאחר יציאת אלבומה הראשונה No Burden ב-2016, שבעקבותיו חתמה על חוזה עם חברת התקליטים מטאדור. האלבום השני שלה, Hisorian, יצא ב-2018 לשבחים ביקורתיים. האלבום השלישי שלה, Home Video, יצא ב-2021.

בנוסף לאלבומי הסולו שלה, דייקוס חברה בסופרגרופ האינדי boygenius, יחד עם פיבי ברידג'רס וג'וליאן בייקר.

== ראשית חייה ==
דייקוס אומצה כפעוטה וגדלה בפרבר של ריצ'מונד, וירג'יניה בשם מקינסוויל.<ref name="VanityFair1021"></ref> היא ממוצא אוזבקי ואירי.<ref></ref> אמה המאמצת היא פסנתרנית מקצועית ומורה למוזיקה, ואביה המאמץ הוא מעצב גרפי.<ref name="VanityFair1021" /><ref name="StyleWeekly"></ref> לדייקוס היה עניין מוקדם במוזיקה, והיא רכשה את הגיטרה הראשונה שלה, מדגם איבנז, מקרייגסליסט כשהייתה בחטיבת הביניים. לאחר שסיימה את לימודיה ב-2013,<ref name="StyleWeekly" /> היא החלה ללמוד קולנוע באוניברסיטת וירג'יניה קומונוולת', אך עזבה כדי להימנע מחובות ו"תחושה של אי הבנה" בתוכנית האוניברסיטה שלה.<ref name="L&Q interview"></ref><ref></ref> לפני שהפכה למוזיקאית במשרה מלאה, היא הועסקה על ידי חברת צילומים מקומית כעורכת לצילומי בית ספר יסודי.<ref name="TCI interview 2019"></ref> במהלך תקופה זו, היא כתבה כ-30 שירים, שתשעה מהם לבסוף הופיעו באלבום הבכורה שלה, No Burden.<ref name="L&Q interview" />

== קריירה ==
=== 2015–2018: No Burden ו-Historian ===
דייקוס הופיעה לראשונה בניו יורק במרץ 2015.<ref name="road_hughes"></ref> הסינגל הראשון שלה, "I Don't Wanna Be Funny Anymore", יצא בנובמבר 2015. אלבום הבכורה שלה, No Burden, הופק בנאשוויל על ידי חבריה, בוגר מכללת ברקלי למוזיקה קולין פסטור ובוגר קונסרבטוריון אוברלין למוזיקה ג'ייקוב בליזארד;<ref name="Style humble"></ref><ref name="Clash conversation"></ref> הוא הוקלט לבקשת בליזארד עבור פרויקט בית ספרי. האלבום יצא במקור דיגיטלית על גבי תקליטור, ועל גבי תקליט דרך EggHunt Records, חברת הקלטות מקומית, ב-26 בפברואר 2016.<ref name="Style humble" /><ref name="Clash conversation" /> בעקבות זאת, דייקוס חתמה על חוזה אז בחברתה ההקלטות מטאדור, שהוציאה מחדש את האלבום ב-9 בספטמבר 2016.<ref></ref><ref></ref><ref></ref> באותה שנה היא הופיעה בלולהפלוזה, בגרנט פארק שבשיקגו ועשתה את הופעת הבכורה שלה בטלוויזיה בתוכנית הבוקר של CBS.<ref></ref> היא הקליטה הופעה עבור Tiny Desk עבור NPR באותו סוף שבוע.<ref></ref> באוקטובר 2016 היא הופיעה בפסטיבל London Calling באמסטרדם, כתחליף ללהקה The Duke Spirit, שנאלצו לבטל.<ref></ref>

אלבומה השני של דייקוס, Historian, יצא ב-2 במרץ 2018.<ref></ref> כמו קודמו, הוא זכה לשבחים רבים ממבקרים. המבקר/ת סשה גפן ממגזין פיצ'פורק שיבח/ה את הגוון והרגישות שלו: "הוא אלבום שלא יתיישן בקלות. הוא מתמשך, והוא צריך להתמשך, בהתחשב בכך שרביות כל כך ממילות השיר שלו מתנכלות לזמן, והאופן שבו הזמן מתנשא על קשרים רגשיים עם אחרים."<ref></ref> המגזינים רולינג סטון ו-NME נתנו לאלבום ארבעה כוכבים. גם אלבום זה, בדומה לקודמו, הוקלט בנאשוויל, באולפן Trace Horse, במאמץ שיתופי דומה של דייקוס, בליזארד ופסטור.

=== 2018–הווה: Boygenius, מיני אלבום מ-2019 ו-Home Video ===
דייקוס בהופעה במועדון Neumos בסיאטל ב-2019
בשנת 2018, הקימה דייקוס את הסופרגרופ boygenius, יחד עם פיבי ברידג'רס וג'וליאן בייקר. הן הוציאו שלושה שירים באוגוסט 2018 ולאחר מכן הכריזו על מיני אלבום וסיבוב הופעות משותף. המיני אלבום, שכותרתו boygenius, יצא ב-26 באוקטובר 2018.

לרגל יום האהבה של 2019, הוציאה דייקוס קאבר לשיר "La Vie en rose" של אדית פיאף, שהיה הראשון בסדרת שירים מתוכננת לרגל החגים המרכזיים בארצות הברית.<ref></ref>

ב-2021 הכריזה דייקוס על אלבומה השלישי, Home Video, שיצא ב-25 ביוני.<ref></ref> היא ביצעה את אחד מהסינגלים של האלבום "Hot & Heavy" בלייט שואו עם סטיבן קולבר ב-13 באפריל.<ref></ref> ב-10 בנובמבר, דאקוס הוציאה את הסינגל שלה "Thumbs Again", מהדורה מחודשת של השיר שלה "Thumbs" עם נגינה נוספת, בנוסף להכרזה על תאריכי סיבוב ההופעות שלה בארצות הברית בשנת 2022.<ref></ref>

ב-2 בפברואר 2022, דייקוס הוציאה את הסינגל "Kissing Lessons", שלווה בקליפ.<ref></ref> במהלך 2022, דייקוס הופיעה באירופה, אוסטרליה ואמריקה.<ref></ref>

דייקוס הוציאה קליפ לשיר "Night Shift" לרגל חמש שנים לאלבומה "Historian" במרץ 2023.

Boygenius הוציאה את אלבום הבכורה שלהן, The Record, ב-31 במרץ 2023.

== אקטיביזם ==
לאחר שחוק מניעת ההפלות החדש של טקסס נכנס לתוקף ב-1 בספטמבר 2021, דייקוס הודיעה בטוויטר שכל הכסף שתרוויח בהופעות הקרובות שלה בטקסס ייתרם לקרנות. בנוסף, היא ביקשה ממעריציה להביא כסף נוסף להופעות שלה ביוסטון ובסן אנטוניו עבור תרומה לקרנות שמבצעות הפלות. במהלך סיבוב ההופעות שלה ל-Home Video שלה ביולי 2022, דייקוס הודיעה שהיא והלהקה המלווה שלה, Camp Cope, יתרמו טיפים מעמדת המרצ'נדייז לארגון Fund Abortion Not Police.<ref></ref>

== חיים אישיים ==
דייקוס גדלה כנוצרית אך הצהירה שהיום היא אינה דתית. היא מתארת את עצמה כקווירית ואומרת שהמונחים "ביסקסואלית" או "פאנסקסואלית" הם הקרובים ביותר לאיך שהיא מגדירה את עצמה. דייקוס התגוררה בריצ'מונד, וירג'יניה, עד סוף 2019. מאז יוני 2021, היא מתגוררת בפילדלפיה.

== דיסקוגרפיה ==
=== סולו ===
* 2016: No Burden
* 2018: Historian
* 2019: 2019 (מיני-אלבום)
* 2021: Home Video

=== עם boygenius ===
* 2018: boygenius (מיני אלבום)
* 2020: boygenius demos (מיני אלבום)
* 2023: the record
* 2023: the rest (מיני אלבום)

== פרסים ומועמדויות ==
{| class="wikitable"
! שנה
! ארגון
! קטגוריה
! עבודה מועמדת
! תוצאה
!מקור
|-
| 2019
| פרסי ליברה
| האמן/יצירה הפורצת דרך ביותר
| Historian
|
|<ref></ref>
|-
| 2022
| פרס המדיה של GLAAD
| פריצת דרך של אמן מוזיקלי
| Home Video
| 
| align="center" |<ref></ref>
|-
| rowspan="2" |2024
| rowspan="2" |פרס גראמי
|אלבום השנה
|The Record (בתור פזמונאית)
|
| rowspan="2" |<ref></ref>
|-
|שיר הרוק הטוב ביותר
|"Not Strong Enough" (בתור פזמונאית)
|
|}

== קישורים חיצוניים ==

* 

==הערות שוליים==

קטגוריה:נשים אמריקאיות במאה ה-21
קטגוריה:זמרים להט"בים אמריקאים
קטגוריה:זמרות-יוצרות אמריקאיות
קטגוריה:זוכות פרס גראמי
קטגוריה:אמריקאים ממוצא אירי
קטגוריה:אמריקאיות שנולדו ב-1995